ฟินันซ่าสตาร์ทริกเกอร์กำไรเข้าเป้า5%
บลจ.ฟินันซ่า เฮ! กองทุนฟินันซ่า ทำสตาร์ ทริกเกอร์ กำไร 5% ในระยะเวลาไม่ถึง 1 เดือน
9 พ.ย. 2553

บลจ.ฟินันซ่า เฮ! กองทุนฟินันซ่า ทำสตาร์ ทริกเกอร์ กำไร 5% ในระยะเวลาไม่ถึง 1 เดือน
นายธีรพันธุ์ จิตตาลาน ประธานเจ้าหน้าที่บริหารและกรรมการบริหาร บริษัทหลักทรัพย์จัดการกองทุน (บลจ.) ฟินันซ่า กล่าวว่า กองทุนเปิดฟินันซ่า สตาร์ ทริกเกอร์ 5 (FAM ST5)  ซึ่งเป็นทริกเกอร์ ฟันด์ สามารถสร้างผลตอบแทนได้ตามเป้าหมาย 5% ภายในเวลาไม่ถึง 1 เดือน นับตั้งแต่จดทะเบียนเมื่อวันที่ 14 ต.ค.2553 จากเดิมกำหนดเวลาไว้ 3 เดือน
สำหรับความสำเร็จครั้งนี้ เนื่องมาจากการวิเคราะห์ข้อมูลและการคาดการณ์ของทางทีมงานในการตัดสินใจเลือกลงทุนในหุ้นหมวดพลังงาน ปิโตรเคมี ธนาคารและอสังหาริมทรัพย์ ซึ่งที่ผ่านมาเมื่อเปรียบเทียบกับดัชนีของตลาดหลักทรัพย์ที่ปรับเพิ่มขึ้น 4.70% จากวันที่ 14 พ.ย.2553 แล้วหุ้นในหมวดดังกล่าวสามารถสร้างผลตอบแทนได้ดีกว่าโดยเฉพาะหุ้นในกลุ่มปิโตรเคมีที่ปรับตัวเพิ่มขึ้นถึง 17.24% ในช่วงที่ผ่านมา ทางทีมงานวิเคราะห์ของบลจ.ฟินันซ่ามองว่าหุ้นไทยยังคงมีจุดน่าสนใจที่ยังสามารถสร้างผลตอบแทนได้ในสภาวการณ์ปัจจุบันและมีแผนที่จะเตรียมออกทริกเกอร์ฟันด์กองใหม่เร็วๆ นี้
นอกจากนี้บลจ ฟินันซ่า อยู่ระหว่างเสนอขายกองทุนเปิดฟินันซ่าตราสารหนี้ต่างประเทศ (FAM FIX11M1)ที่มีนโยบายลงทุนในพันธบัตรรัฐบาลของประเทศโปรตุเกส IPO 4-10 พ.ย.2553โดยมีระยะเวลาการลงทุน 11 เดือนประมาณการผลตอบแทนที่ 2.55% ต่อปี ถือเป็นอัตราดอกเบี้ยที่สูงกว่าเงินฝากในประเทศ และในช่วงจากนี้จนถึงสิ้นปี บลจ ฟินันซ่า จะยังคงมีกองทุนใหม่ๆ มานำเสนอนักลงทุนอย่างต่อเนื่อง